เรื่องร้องเรียน (การเดินทาง,ร้องเรียน,สอบถาม) วันที่ 2023-08-07 03:38:46 — แขวงอนุสาวรีย์ เขตบางเขน จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660031018

ขอให้ปรับปรุงระบบการชำระภาษี ของฝ่ายคลัง สำนักงานเขตบางเขน  เนื่องจากผู้ร้องแจ้งว่า วันที่ 4 สิงหาคม 2566 เวลาประมาณ 08.30 น. ตนเดินทางไปยังฝ่ายคลัง สำนักงานเขตบางเขนเพื่อชำระภาษีที่ดิน และสิ่งปลูกสร้าง  แต่พบว่าระบบการชำระภาษีไม่เสถียร และล่ม เจ้าหน้าที่ของสำนักงานเขตฯ  จึงให้หมายเลขโทรศัพท์ติดต่อกับผู้ร้อง เพื่อให้ติดต่อเข้ามาสอบถามว่าระบบหายล่มแล้วหรือไม่ จนเมื่อช่วงเวลาประมาณ 14.00 น.-15.00 น. มีเจ้าหน้าที่ติดต่อเข้ามาแจ้งเองว่าระบบหายล่มแล้วให้เดินทางไปชำระภาษีได้ ผู้ร้องจึงเดินทางไปอีกครั้ง แต่พบว่าระบบได้ล่มอีกครั้ง   เจ้าหน้าที่ฯชี้แจงว่าระบบล่มทั้งประเทศมิใช่แค่ที่นี่  ต่อมา (ไม่ได้ระบุเวลาที่แน่ชัด) เจ้าหน้าที่ฯติดต่อมาหาตนอีกครั้งว่าระบบหายล่มแล้ว แต่ทางผู้ร้องแจ้งว่าไม่กล้าเสี่ยงเดินทางไปแล้ว เนื่องจากเกรงว่าจะระบบจะล่มอีกครั้ง ซึ่งเหตุการณ์ที่เกิดขึ้นส่งผลให้ผู้ร้องเสียค่าใช้จ่ายในการเดินทาง และเสียเวลาเป็นอย่างมาก จึงเห็นว่าหน่วยงานที่ดูแลจัดการควรมีการปรับปรุงระบบและพัฒนาอยู่เสมอเพื่อมิให้เกิดเหตุการณ์เช่นนี้ขึ้นได้อีก

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata